Doc Holliday

John Henry „Doc“ Holliday (* 14. august 1851, Griffin, Georgia – † 8. november 1887, Glennwood Springs, Colorado) bol americký zubár, hazardný hráč a pištoľník Divokého západu, ktorý bol často spájaný s Wyattom Earpom a prestrelkou pri O.K. Corrale, ktorej sa tiež zúčastnili bratia Virgil a Morgan Earpovci.

 Mladosť 
Doc Holliday sa narodil v Griffine (Georgia) manželom Henrymu Burroughs Hollidayovi a Alici Jane Hollidayovej (rodenej McKeyovej). Jeho otec slúžil v armáde počas Mexicko-americkej vojny aj Občianskej vojny.

Hollidayova matka zomrela na tuberkulózu 16. septembra 1866, keď mal 15 rokov. O tri mesiace neskôr sa jeho otec oženil s Rachel Martinovou. Čoskoro po sobáši sa celá rodina odsťahovala do mesta Valdosta (Georgia), kde Holliday získal stredoškolské vzdelanie.


V roku 1870 opustil devätnásťročný Holliday domov a začal študovať zubársku školu vo Philadelphii. Dňa 1. marca 1872 získal titul „Doktor zubnej chirurgie“ a ešte toho roku si spoločne s Arthurom C. Fordom otvoril v Atlante (Georgia) zubnú ordináciu.

 Zdravie 
Narodil sa s rázštepom podnebia a čiastočným rázštepom hornej pery. Vo veku dvoch mesiacov mu bol tento defekt chirurgicky opravený jeho strýkom doktorom J. S. Hollidayom a otcovým bratrancom, slávnym lekárom Crawfordom Longom. Táto operácia nezanechala trvalé následky, okrem slabej jazvy na hornej pere. V ranej dospelosti mal Holliday výšku 178 cm a vážil 70 kg.

Čoskoro po zahájení zubárskej praxe sa u Hollidaya prejavili prvé príznaky tuberkulózy, ktorou sa pravdepodobne nakazil od svojej matky. Lekári mu povedali, že mu zostáva už len niekoľko mesiacov života. Táto prognóza sa nepotvrdila a žil ešte radu rokov. Domnieval sa, že suchšie a teplejšie podnebie spomalí postup zhubnej choroby, a odsťahoval sa preto na juhozápad Spojených štátov.

 Filmy o Docovi Hollidayovi (výber) 
 1939: Frontier Marshal (Doc Holliday: Cesar Romero, Režisér: Allan Dwan)
 1943: The Outlaw (Doc Holliday: Walter Huston, Režisér: Howard Hughes; Howard Hawks)
 1946: My Darling Clementine (Doc Holliday: Victor Mature, Režisér: John Ford)
 1957: Gunfight at the O.K. Corral (Doc Holliday: Kirk Douglas, Režisér: John Sturges)
 1967: Hour of the Gun (Doc Holliday: Jason Robards, Režisér: John Sturges)
 1971: Doc (Doc Holliday: Stacy Keach, Režisér: Frank Perry)
 1993: Tombstone (Doc Holliday: Val Kilmer, Režisér: George Pan Cosmatos)
 1994: Wyatt Earp (Doc Holliday: Dennis Quaid, Režisér: Lawrence Kasdan)
 2012: Wyatt Earp's Revenge (Doc Holliday: Wilson Bethel, Režisér: Michael Feifer)
 2016: Wynonna Earp (Doc Holliday: Tim Rozon)

 Literatúra 
 Dietmar Kügler: Sie starben in den Stiefeln. Motorbuch Verlag, Stuttgart 1976, .
 Gary L. Roberts: Doc Holliday. The Life and Legend. John Wiley & Sons, New York NY 2006, .
 Karen Holliday Tanner: Doc Holliday. A Family Portrait. University of Oklahoma Press, Norman OK 1998, ISBN 0-8061-3036-9.
 Shirley Ayn Linder: Doc Holliday in Film and Literature McFarland 2014, , .

Externé odkazy
 Biografia Doca Hollidaya v All Movie Guide (od Hala Ericksona)
 Doc Holliday na IMDb
 Životopis, od Manfreda Schmetkampa, Gießenská univerzita: Der Wilde Westen. Doc Holliday.

Zdroj

Kategória:Stomatológovia USA
Kategória:Divoký západ
Kategória:Osobnosti USA anglického pôvodu
Kategória:Osobnosti USA škótskeho pôvodu
Kategória:Osobnosti z Georgie
Kategória:Úmrtia na tuberkulózu